Predkladacia správa

Materiál „Návrh na finančné zabezpečenie novostavby Slovenského národného divadla v roku 2004“ sa predkladá v súvislosti s potrebou riešiť financovanie nákladov súvisiacich s touto investičnou akciou, ktoré nie sú kryté v rozpočte kapitoly MK SR na rok 2004. Týmto materiálom MK SR navrhuje preklenúť obdobie, kedy bude definitívne prijaté riešenie  problematiky dostavby novostavby Slovenského národného divadla a jeho ďalšieho financovania. Prefinancovaním aspoň najnevyhnutejších nákladov  nedôjde k priamym škodám na stavbe, k sankciám vyplývajúcim z dodávateľských zmlúv, bude zabezpečené stráženie objektu a vykryjú sa náklady súvisiace s ochranou zariadení a častí objektu. Tieto náklady boli pôvodne kvantifikované MK SR v sume 62 993 000,- Sk. V zmysle záverov  porady ekonomických ministrov zo dňa 29. marca 2004 bola však táto celková suma upravená na čiastku 50 000 000,- Sk.
 Predkladaný materiál nebol predložený na medzirezortné pripomienkové konanie, nakoľko bol súčasťou materiálu „Návrh projektu riešenia dostavby a prevádzkovania Národného kultúrneho centra“, ktorý do medzirezortného pripomienkového konania a na poradu ekonomických ministrov predložilo ministerstvo hospodárstva. 
	Materiál nemá environmentálny dopad a nepredpokladá žiadny vplyv na zamestnanosť.